# Llibertat

La llibertat és la capacitat de decidir per si mateix sobre la pròpia conducta i sobre el sentit o la configuració del propi ésser, la qual comporta escollir entre diverses alternatives. També és un estat o condició de qui és lliure, de qui no està subjecte a un poder estrany, a una autoritat arbitrària, de qui no està constret per una obligació, un deure, una disciplina, una condició onerosa, etc.

## Citacions

* Pocs són els qui desitgen la llibertat; la majoria vol tenir amos justos.
    (en llatí) Pauci libertatem, pars magna iustos dominos uolunt.
       Carta de Mitridates (Epistula Mithridates). Històries (Sal·lusti). — Mitridates VI del Pont
* El record de l'esclavitud fa més joiosa la llibertat.
       — Marc Tul·li Ciceró
* Nomès l'home culte és lliure.
       — Epictet
* Qui és lliure? El savi que pot dominar les seves passions, que no tem la necessitat, la mort, ni les cadenes, que frena fermament el seus apetits i menysprea els honors del món, que confia exclusivament en si mateix i que ha llimat i polit les arestes del seu caràcter.
       Enquiridió. — Epictet
* La llibertat és el dret a fer tot el que les lleis permeten.
    (en francès) La liberté est le droit de faire ce que les lois permettent.
       — Montesquieu
* Considerem com a evidents aquestes veritats: que tots els homes són creats iguals; que són dotats pel seu Creador de certs Drets inalienables; que entre aquests drets hi ha el dret a la Vida, a la Llibertat i a la recerca de la Felicitat.
    (en anglès) We hold these truths to be self-evident, that all men are created equal, that they are endowed by their Creator with certain unalienable Rights, that among these are Life, Liberty and the pursuit of Happiness.
       Declaració d'Independència dels Estats Units d'Amèrica, 4 de juliol de 1776.
* La llibertat consisteix en poder fer tot el que no sigui perjudicial per als altres.
    (en francès) La liberté consiste à pouvoir faire tout ce qui ne nuit pas à autrui.
       Declaració dels Drets de l'Home i del Ciutadà. Article 4, 1789.
* Déu ens donà la vida, ens donà la llibertat al mateix temps.
    (en anglès) The God who gave us life, gave us liberty at the same time.
       Summary View of the Rights of British America. — Thomas Jefferson
* L'angoixa és el vertigen de la llibertat.
       — Søren Kierkegaard
* La llibertat suposa la responsabilitat, per això la major part dels homes la temen tant.
    (en anglès) Liberty means responsibility. That is why most men dread it.
       Man and Superman, 1903. — George Bernard Shaw
* Ningú no copsa el misteri de la llibertat, si no és per mitjà de la disciplina.
       Widerstand und Ergebung. — Dietrich Bonhoeffer
* Si la llibertat significa en el fons alguna cosa, és el dret d'explicar a la gent allò que no volen sentir.
    (en anglès) If liberty means anything at all it means the right to tell people what they do not want to hear.
       La rebel·lió dels animals, 1945. — George Orwell
* L'abús de la llibertat sempre mata la llibertat.
    (en francès) Les abus de la liberté tueront toujours la liberté.
       — André Maurois
* No som lliures, no fem eleccions. Les nostres decisions ens venen fetes.
    (en anglès) We are not free. We do not make choices. Our choices are made for us.
       — Clyde Warrior
* Jo posaria sempre com el símptoma més clar de l'exercici de la llibertat precisament això: no haver de mentir.
       Dietari de prudències, 1982. — Maria Aurèlia Capmany i Farnés
* La llibertat no és fer el que vulguis, és no haver de fer allò que volen els altres.
       Cròniques d’una ocupació, 1989. — Manuel de Pedrolo

## Dites populars

* Arbre de la llibertat, Déu perdó a qui t'ha plantat.
* La llibertat és mitja vida.
* Llibertat, si és pel pecat, com més en dónes, més lligat.
* Quan criden "visca la llibertat", tanca la porta.
* Qui té salut i llibertat, és ric i no ho sap.
* Que visca la llibertat!, crida aquell que a casa seva manté un ocell engabiat.
    (var.) "Visca la llibertat" crida qui té un ocell engabiat.

## Frases fetes i locucions

* Donar (o concedir, o permetre) la llibertat (de fer una cosa).
          Permetre de fer una cosa.
* Donar (o concedir, o permetre) llibertats (o llibertat).
          Permetre un tracte de molta familiaritat.
* Prendre's (o agafar-se, o permetre's) la llibertat (de fer una cosa).
          Actuar extralimitant-se en l'ús d'un dret.
* Prendre's (o agafar-se, o permetre's) llibertats (o llibertat).
          Demostrar, algú, amb les seves accions o la seva actitud, una familiaritat excessiva o impròpia envers un altre o els altres.

## Referències

* 1 2 3 4 5 6 Torralba, Francesc. La llibertat que necessites. Badalona: Ara Llibres, 2010. ISBN 9788492552948 [Consulta: 1343123484].
* ↑ Arróniz Hidalgo, José-Guillermo. Diccionari de citacions i frases de renom. Barcelona: Claret, DL 1997. ISBN 8482971379.
* ↑ Moreno Culell, Vicente. «Independència i revolució liberal de les colònies d’Amèrica del Nord». Ciències Socials en Xarxa. Barcelona: Sàpiens Publicacions, 22-09-2010. [Consulta: 25 juliol 2012].
* ↑ Assemblea Nacional Constituent francesa. «Declaració dels Drets de l'Home i del Ciutadà». [Consulta: 21 gener 2013].
* ↑ Bartlett, John (comp.). «Thomas Jefferson, 1743-1826». Familiar Quotations. Bartleby.com, 2012. [Consulta: 25 juliol 2012].
* ↑ «Camí a la felicitat». Barcelona: Catalunya Ràdio S.R.G. Arxivat de l'original el 1354974711. [Consulta: 23 juny 2012].
* ↑ Orwell, George. La Rebel·lió dels animals. Barcelona: Edicions 62, 2003 (Balancí ; 47). ISBN 8429752986.
* ↑ «Citations». Evene. Paris: Evene, cop. 1999. [Consulta: 30 març 2013].
* ↑ Cowger, Thomas W. «Warrior, Clyde». The Encyclopedia of Oklahoma History and Culture. [Consulta: 27 desembre 2016].
* ↑ Capmany, Maria Aurèlia. Dietari de prudències. Barcelona: Hogar del Libro, 1982. ISBN 8472791238.
* ↑ «Espais Escrits. Xarxa del Patrimoni Literari Català». Folgueroles: Espais Escrits. Xarxa del Patrimoni Literari Català, cop. 2006-2008. [Consulta: 25 juliol 2012].
* 1 2 3 4 5 Viladot-Puig, 2003, p. 127.
* ↑ Alcover, Antoni M.; Moll, Francesc de B. Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes, populars. Barcelona: Millà, 1965 (Biblioteca popular catalana vell i nou ; 3). ISBN 8473040082.
* 1 2 3 4 «Llibertat». Gran Diccionari de la Llengua Catalana. Barcelona: Grup Enciclopèdia Catalana. [Consulta: 26 juliol 2012].

## Bibliografia

* Viladot-Puig, Joan. El Refranyer de Joan Viladot (en català). Lleida: Pagès Editors, 2003 (Història. Monografies; 23). ISBN 9788497790741.